Familiene på Orderud Podcast

Hvilket familiedrama utspilte seg egentlig på Orderud gård? I denne podkastserien avdekker vi det menneskelige dramaet i trippeldrapssaken. Hvem var de to halvsøstrene som kom til gården og seinere ble dømt for medvirkning til trippeldrap? Kan en ganske ordinær uenighet om arv ha utløst tre henrettelser? Gjennom til nå upubliserte opptak fra rettssalen, og møter med mange av menneskene som fikk livene sine dramatisk endret i pinsen 1999 forteller forfatter og journalist Joachim Førsund historien om Orderud-saken, slik du aldri har hørt den før. Podkasten forteller noe annet enn TV-serien, så om du har sett TV-serien vil vi sterkt anbefale å høre denne, også. Podkasten er lagd av Bendik Mondal, Joachim Førsund og Sigurd Øygarden Flæten i Monster for NRK. Redaktør er Vilde Hjort Batzer. Kontakt: podkast@nrk.no